Diari Oficial de la Generalitat Valenciana


Sumari del DOGV 5012, del 24-05-2005 (2005/5690)

Informació pública del pla de reforma interior de millora de l'actuació d'urbanització 13 (AU.13) del Pla General d'Ordenació Urbana d'Alcalà de Xivert i de l'avantprojecte d'urbanització del programa d'actuació integrada de la unitat d'execució única del pla de reforma interior de millora de l'actuació d'urbanització 13 (AU.13) del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5690


Organisme emissor
:   Porta Mediterrània Inmuebles, SA

Tipus de document
:   Anunci

Informació pública del pla de reforma interior de millora de l'actuació d'urbanització 13 (AU.13) del Pla General d'Ordenació Urbana d'Alcalà de Xivert i de l'avantprojecte d'urbanització del programa d'actuació integrada de la unitat d'execució única del pla de reforma interior de millora de l'actuació d'urbanització 13 (AU.13) del Pla General d'Ordenació Urbana d'Alcalà de Xivert. [2005/Q5690]
  
José Ignacio Sierra Mayoral, major d'edat, amb document nacional d'identitat 19906840H, en representació, com a administrador únic de l'entitat mercantil Porta Mediterrània Inmuebles, SA, domiciliada en camí de l'Atall, 12, 12098 Alcossebre, ha presentat a l'Ajuntament d'Alcalà de Xivert, amb data 12 de maig de 2005, la documentació pròpia per a desenvolupar específicament i gestionar la denominada actuació d'urbanització 13 (AU.13) del Pla General d'Ordenació Urbana d'Alcalà de Xivert, que consta de pla de reforma interior de millora de l'actuació d'urbanització 13 (AU.13) i d'avantprojecte d'urbanització del programa d'actuació integrada de la unitat d'execució delimitada en este pla, a l'empara del que disposen els articles 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que establix l'article 48.1.c, en relació amb l'article 46.3, de la llei a què es fa referència, procedix sotmetre l'esmentat pla de reforma interior de millora i l'avantprojecte d'urbanització del programa d'actuació integrada amb tota la documentació annexa a informació pública pel termini de 20 dies hàbils des del sendemà de la publicació d'este anunci en el Diari Oficial de la Generalitat Valenciana.
  
Es fa constar que, durant este termini, les persones interessades en este procediment podran formular qualssevol al·legacions que els convinguen segons dret, així com unes altres alternatives tècniques de programa, i si escau, proposicions juridicoeconòmiques, tot això en els termes i condicions de l'esmentada Llei 6/1994, a este efecte qualsevol persona interessada podrà consultar l'expedient dipositat a la Notaria de Rafael Rivas Andrés, situada al Centre Comercial les Fonts, primera planta, plaça de l'avinguda de les Fonts, urbanització les Fonts, Alcossebre, Alcalà de Xivert.
  
Igualment es fa constar que qualsevol persona podrà comparéixer en la notaria esmentada per a obtindre una còpia de l'acta de protocol·lització del projecte i del document que s'hi acompanya o sol·licitar que se li hi exhibisca.
  
Així mateix, poden consultar a l'Ajuntament d'Alcalà de Xivert les actuacions derivades de la documentació dipositada i presentar davant d'ell, per a incorporar-les-hi, tant al·legacions com alternatives tècniques, així com proposicions juridicoeconòmiques, dins del termini de cinc dies hàbils des del següent dia hàbil de finalització del termini de 20 dies indicat al punt anterior.
  
Una vegada finalitzat este segon termini, el següent dia hàbil ?tret de si és dissabte, i en este cas haurà d'entendre's el dia hàbil immediatament posterior- tindrà lloc l'acte d'obertura de pliques a l'Ajuntament d'Alcalà de Xivert. Durant els 10 dies següents al d'obertura de pliques, podran ser objecte de consulta i al·legacions totes les actuacions de l'expedient.